„ПАНИКА“

от Робин Хоудън

режисьор - Анастас Попдимитров

сценография и костюми - Мария Диманова

превод - Виктория Колева

Участват актьорите:

Аня Пенчева, Веселин Плачков, Виктория Колева, Георги Ангелов, Иван Жунтовски и Михаил Лудин

Бляскавата комедия „Любовници в излишък“, написана в началото на 90-те години на ХХ век, се поставя за първи път в България на сцената на Плевенския театър. Това е типична ситуационна комедия, изпълнена с бляскав хумор, жизненост и множество пикантни перипетии около две традиционни английски семейства и техните възможни или невъзможни любовници. Действието се развива в рамките на час в дома на иначе привидното благочестиво семейство, в което изненадващо попадат мним водопроводчик, френски художник, бивш ръгбист и екзотичен дизайнер… Предстоят изненади!

Британският автор Робин Хоудън започва стремителната си кариера на драматург още в средата на 80-те години на миналия век. До днес неговите комедии са превеждани на над 20 езика и са успешно поставяни по целия свят.